google/wiki40b huggingface dataset:
पितृत्व का बंधन

किसी पुरुष के लिए पितृत्व या बाप बनने का एहसास बच्चे के जन्म के बाद धीरे-धीरे होता है। परन्तु महिला को मातृत्व का एहसास को तत्काल होता है क्योंकि नवजात उसी की कोख से निकलता है। इसी कारण बच्चों की आवशयकता पहले माँ को पता चलती है कि कब उसे भूख लगी है, कब उसे नींद आ रही है, कब वह मस्ती के मूड में है या सिर्फ चिड़चिड़ापन है। केवल उसे देखकर और एक ककर्श आवाज़ सुनकर जो किसी और को सुनाई नहीं देती, उसे यह भी पता चल जाता था कि बच्चा शौच कर रहा है। 
इसके बावजूद भी बाप माँ के बाद बच्चों के सबसे बड़े शुभचिंतक होते हैं और देखरेख के बड़े दायित्व का निर्वाह वे करते हैं।
कुक्के सुब्रमण्या मंदिर

मंदिर

मंदिर में भगवान के पवित्र दर्शन के पहले यात्रियों को कुमारधारा नदी पार कर और उसमें एक पवित्र स्नान करना पड़ता है।
भक्त पीछे की तरफ से आंगन में प्रवेश करते हैं और मूर्ति के सामने जाने से पहले उसकी प्रदक्षिणा करते हैं। वहां गर्भगृह और बरामदा प्रवेश द्वार के बीच गरूड़ स्तंभ है जो चांदी से ढका हुआ है। ऐसा माना जाता है कि स्तंभ में निवास करने वाले वासुकी के सांस से आ रहे जहर आग प्रवाह से भक्तों को बचाने के लिए इसे आभूषण से मढ़ा और गाड़ा गया था। भक्त स्तंभ के चारों ओर खड़े होकर एक वृत बनाते हैं। स्तंभ के आगे एक बाहरी हॉल है और फिर एक अंतरीय हॉल और उसके बाद श्री सुब्रमण्या का गर्भगृह है। गर्भगृह के केंद्र में एक आसन है। उच्च मंच पर श्री सुब्रह्मण्य की मूर्ति खड़ी है और फिर वासुकी की मूर्ति और कुछ ही नीचे शेषनाग की मूर्ति. इन देवताओं की पूजा प्रतिदिन होती है।

सर्प संस्कार / सर्प-दोष निवारण हेतु पूजा

सर्प-संस्कार/सर्प-दोष एक प्रकार की पूजा है जो भक्तों द्वारा सर्प-दोष(विश्वास के अनुसार एक व्यक्ति या तो इस जन्म या उसके पिछले जन्म में सर्प (या नागिन) दोष (शापित) से या तो जानबूझकर या अनजाने में कई तरीके से शापित रहता है) से मुक्ति की कामना से किया जाता है। जो लोग इस दोष से शापग्रस्त है, उन्हें ज्योतिषियों/ कुंडली लेखकों द्वारा यह पूजा करने की सलाह दी जाती है। यह पूजा या तो शापित व्यक्ति, अगर वह पुरुष हो और विवाहित हो, कर सकता है या फिर एक पुजारी द्वारा की जा सकती है। इसका कारण यह है कि इस पूजा के रिवाज़ श्राद्ध (मृत्यु संस्कार) में किए जाने वाले पूजा के समान है। सर्प-संस्कार सेवा वाले भक्तों को यहां दो दिनों तक रहने की जरूरत होती है । मंदिर (देवस्थानम) द्वारा प्रति सेवा केवल चार व्यक्तियों के भोजन की व्यवस्था के तहत कथित भक्तों को उपलब्ध कराई जाती है।
कर्नाटक और केरल के तुलु नाडू क्षेत्र में नाग देवता में व्यापक आस्था के कारण यह पूजा सभी धर्मों के लोगों द्वारा की जाती है।

कैसे पहुंचे

बैंगलोर और बंगलूर सड़क के मार्ग से कुक्के सुब्रह्मण्य पहुंचा जा सकता है। इन दो स्थानों से KSRTC दैनिक रूप से बस का परिचालन करती है। सबसे पास का हवाई अड्डा बाजपे हवाई अड्डा है, मैंगलोर का अंतर्राष्ट्रीय हवाईअड्डा, जो 115 किमी की दूरी पर है। मैंगलोर-बैंगलोर रेल मार्ग पर निकटतम रेलवे स्टेशन सुब्रह्मण्य रोड (SBHR) है जो कुक्के सुब्रह्मण्य से 7 कि॰मी॰ दूर है। मैंगलोर से वहां एक दैनिक यात्री सेवा (ट्रेन नं 061/0652) है। ट्रेन सुबह 10:30 पर मैंगलोर से रवाना होती है और सुब्रह्मण्य रोड रेलवे स्टेशन पर रात 1:00 बजे तक पहुंच जाती है। मंदिर तक पहुंचने के लिए यात्री स्थानीय परिवहन (लगभग 20 रुपया प्रति आदमी) पकड़ सकते है जो 15 मिनट का रास्ता है। बैंगलोर से कुक्के सुब्रह्मण्य (ट्रेन नंबर: 6517 और 6515) तक ट्रेन सेवाएं शुरू की जा चुकी हैं।
ज्ञान-शक्ति-धर स्कन्द वल्ली-कल्याण सुन्दर ।
देवसेना-मनोकांत सुब्रह्मण्य नमोऽस्तु ते ।।
डालु विधानसभा निर्वाचन क्षेत्र

डालु विधानसभा निर्वाचन क्षेत्र (अंग्रेज़ी: Dalu Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक ब्रेनिंग ए॰ संगमा हैं।
जीनिवीव नाजी

प्रारंभिक जीवन।

जेनवीव नाजी नाइजीरिया की वित्तीय राजधानी, लेगोस, में बड़ी हुई। वो आठ संतानों में से चौथी थीं, एवं उनका पालन पोषण एक मध्यमवर्गीय वातावरण में हुआ। उनके पिता एक इंजीनियर थे एवं उनकी माँ एक अध्यापिका थीं। याबा के मेथोडिस्ट गर्ल्स कॉलेज में शिक्षा प्राप्त करने के बाद वो लेगोस विश्वविद्यालय गई। जब जेनवीव विश्वविद्यालय में थीं, तब उन्होंने अनेक नॉलीवुड परियोजनाओं में अभिनय करने के लिए ऑडीशन देने प्रारंभ किए।

कैरियर।

जेनवीव ने 8 वर्ष की आयु में एक बाल अभिनेत्री के रूप में अपना अभिनय कैरियर उस समय के के एक लोकप्रिय दूरदर्शन सोप ओपेरा, रिपल्स, में प्रारंभ किया। वो अनेक कॉमर्शियलों में भी फ़ीचर की गईं जिनमें से कुछ हैं - प्रोंटो बीवरेज एवं ओमो डिटरजेंट।
1998 में, 19 वर्ष की आयु में, चलचित्र "मोस्ट वॉण्टेड" के साथ वो विकासशील नाइजीरियाई चलचित्र उद्योग में परिचित कराई गईं।
उनके अगले चलचित्रों में लास्ट पार्टी, मार्क ऑफ़ द बीस्ट एवं इजेले सम्मिलित हैं। जेनवीव ने अपने कार्य के लिए अनेक पुरस्कारों को प्राप्त किया है, जिनमें सम्मिलित हैं - 2001 सिटी पीपल एवार्ड्स में वर्ष की सर्वश्रेष्ठ अभिनेत्री के लिए नामांकित होना एवं 2005 में अफ़्रीकन मूवी एकेडमी एवार्ड्स (ए एम ए ए) में सर्वश्रेष्ठ अभिनेत्री का प्रथम सम्मान प्राप्त करना। 2004 में उन्होंने घानाईयन रिकॉर्ड लेबल के साथ एक रिकॉर्डिंग ठेके पर हस्ताक्षर किए एवं एक अलबम प्रकाशित किया। 2004 में ही, उन्होंने पोशाकों की एक पंक्ति, “सेंट जेनवीव" का प्रक्षेपण किया, जो अपनी आय का कुछ प्रतिशत दान में देता है।
फ़िलिपीन्ज़ के नगर

फ़िलिपीन्ज़ के नगर (तगालोग: lungsod, लुंगसोद; हिलिगायनोन: syudad, सियुदाद) दक्षिणपूर्वी एशिया के फ़िलिपीन्ज़ देश में संविधान द्वारा परिभाषित शहर होते हैं जिनको क़ानूनी रूप से तीन श्रेणियों में वर्गीकृत कर के उन्हें स्थानीय सरकारें दी जाती हैं।

अति-नगरीकृत स्वतंत्र शहर (Highly Urbanized Independent Cities)

इनमें कम-से-कम २ लाख लोग रहते हैं, जिसकी पुष्टि राष्ट्रीय सांख्यिकी कार्यालय को करनी होती है। इस दर्जे के लिए नगर की कुल आय ५ करोड़ पेसोस (फ़िलिपीनी मुद्रा) होनी आवश्यक है। पूरे देश में २०१६ में ३३ अति-नगरीकृत शहर थे, जिनमें से १६ मेट्रो मनिला क्षेत्र में थे।

संघटक शहर (Component Cities)

यह वे नगर हैं जो अति-नगरीकृत स्वतंत्र शहर का दर्जा प्राप्त नहीं कर सकते। इन्हें उस प्रान्त का हिस्सा माना जाता है जिसमें वे भौगोलिक रूप से स्थित हैं। अगर वे किन्हीं दो प्रान्तों की सीमा पर स्थित हैं तो उस प्रान्त का भाग माने जाते हैं जिसकी यह कभी नगरपालिका हुआ करते थे।

स्वतंत्र संघटक शहर (Independent Component Cities)

यह ऐसे शहर हैं जो अति-नगरीकृत स्वतंत्र शहर के स्तर पर तो नहीं हैं लेकिन जिन्हें फ़िलिपीनी संसद (जो कांग्रेस कहलाती है) ने अपने आसपास के प्रान्त से स्वतंत्र अस्तित्व प्रदान कर दिया है। इस शहरों के निवासी अपनी प्रान्त की सरकार चुनने के लिए मतदान नहीं कर सकती क्योंकि इन नगरों की अपनी भिन्न सरकारें होती हैं। फ़िलिपीन्ज़ में २०१६ तक ऐसे केवल ५ शहर कोताबातो, दगुपान, नागा, ओरमोक और सांतिआगो थे।
पौष कृष्ण चतुर्दशी

पौष कृष्ण चतुर्दशी भारतीय पंचांग  के अनुसार दसवें माह की उनतीसवी तिथि है, वर्षान्त में अभी ६१ तिथियाँ अवशिष्ट हैं।
लेखांकन घोटाले

सन् 2001 ने वित्तीय सूचना की धोखाधड़ी की पूरी एक शृंखला के मामलों में अन्य नामी गिरामी निगमों के साथ एनरॉन कॉर्पोरेशन (Enron Corporation), लेखा परीक्षा फर्म आर्थर एंडरसन (Arthur Andersen), दूरसंचार कंपनी वर्ल्डकॉम (WorldCom), क्वेस्ट (Qwest) एवं सनबीम (Sunbeam) को शामिल को पाया। इन समस्याओं ने लेखा मानकों के प्रभाव की समीक्षा करने की आवश्यकता, लेखा परीक्षा के नियमों और कॉर्पोरेट प्रशासन के सिद्धांतों पर प्रकाश डाला। कुछ मामलों में, प्रबंधन ने वित्तीय रिपोर्ट में दिखाए गए आंकड़ों में चालाकी से हेरफेर कर बेहतर आर्थिक निष्पादन पेश किया। अन्य मामलों में, कर और नियामक प्रोत्साहानों ने कंपनियों को अनियंत्रित पट्टे, अनुचित लाभ और असाधारण एवं अनुचित जोखिम उठाने और निर्णय लेने को प्रोत्साहित किया।
एनरॉन घोटाले ने वित्तीय रिपोर्टिंग की विश्वसनीयता में सुधार लाने के लिए और लेखा परीक्षा में फर्मों की निष्पक्षता, स्वतंत्रता और जन-जागरूकता में वृद्धि को देखते हुए एवं लेखांकन मानक जो कंपनियों की वित्तीय वास्तविकता प्रदर्शित करते हैं इन सबने नए नियमों के विकास को गंभीरता से प्रभावित किया।
इसके अलावा अमेरिकी इतिहास में दिवालियापन के सबसे बड़े पुनर्गठन होने के बावजूद, एनरॉन घोटाला लेखा परीक्षा की बेशक सबसे बड़ी विफलता है। यह घोटाला अपने समय में दुनिया की पांच सबसे बड़ी लेखांकन कंपनियों में से एक आर्थर एण्डरसन (Arthur Andersen) के विघटन का कारण बना। इसमें एनरॉन कॉर्पोरेशन (Enron Corporation) और उनके ऑडिटर आर्थर एंडरसन (Arthur Andersen) के वित्तीय घोटाले शामिल थे जिसका खुलासा 2001 के अंतिम दौर में हुआ था। सन् 1990 के पूरे दशक में संचालित लेखांकन प्रक्रियाओं की अनियमित श्रृंखला के खुलासे के बाद, एनरॉन ने दिसंबर 2001 में दिवालियापन संरक्षण के अध्याय 11 के लिए मामला दायर किया।
इन घटनाओं में से एक के परिणामस्वरूप सन् 2002 में सर्बनेस-ओक्स्ले अधिनियम पारित हुआ, जो एनरॉन द्वारा की गयी धोखाधड़ी के व्यवहार की पहली स्वीकृति के फलस्वरूप हुआ था। इस अधिनियम ने प्रतिभूतियों की धोखाधड़ी, अभिलेखों को नष्ट करने या फेरबदल करने, या संघीय जांच में जालसाजी करने के लिए अथवा शेयरधारकों को धोखा देकर शेयर लेने के प्रयास करने की किसी भी योजना के लिए उल्लेखनीय आपराधिक दंड का प्रावधान किया।
२३१९ ईसा पूर्व

२३१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
परिवेशी बुद्धि

अभिकलन में परिवेशी बुद्धि (ambient intelligence) ऐसी इलेक्ट्रानिक और संगणक (कम्प्यूटर) प्रणालियों को कहते हैं जो मानवों की उपस्थिति के बारे में सचेत हों और स्वयं ही उनकी इच्छा भाँपकर उसके अनुकूल कार्य करें। इसकी मदद से विविध यंत्र और अन्य वस्तुएँ सूचना और कृत्रिम बुद्धि के प्रयोग से लोगों के दैनिक जीवन की क्रियाओं और कार्यों को अधिक आसान बनाने का प्रयास करते हैं। जैसे-जैसे यह उपकरण व यंत्र छोटे होते चले जाते हैं और घरों, वाहनों, वस्त्रों व कार्यालयों का भाग बनते चले जाएँगे, वे स्वयं दृष्टि से लगभग ग़ायब हो जाएँगे और लोग बिना-सोचे उनका सरलता से उपयोग कर पाएँगे। परिवेशी बुद्धि के लिए वस्तु अंतरजाल का विकसित होना अनिवार्य है और तेज़ी से हो भी रहा है।
१३२८ ईसा पूर्व

१३२८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३२८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
येनिसेय नदी

येनिसेय नदी (रूसी: Енисе́й, अंग्रेज़ी: Yenisei) उत्तरी एशिया के साइबेरिया क्षेत्र की एक महान नदी है जो आर्कटिक महासागर में विलय होने वाला दुनिया का सबसे बड़ा नदी-मंडल है। यह नदी मंगोलिया के सायन पर्वतों से शुरू होकर रूस में दाख़िल होती है और फिर उत्तर की तरफ़ हज़ारों किलोमीटर बहकर आर्कटिक महासागर के कारा सागर में बह जाती है। कुल मिलाकर यह ५,५३९ किमी लम्बी है। इसकी औसत गहराई १४ मीटर (४५ फ़ुट) है और सबसे ज़्यादा गहराई २४ मीटर (८० फ़ुट) है। कुल मिलाकर येनिसेय नदी के जलसम्भर का क्षेत्रफल २५,८०,००० वर्ग किमी है। अपने कुल पानी के बहाव के हिसाब से यह नदी विश्व की छठी सब से बड़ी नदी है।
नियंत्रण विस्तृति

[[चित्र:
नियंत्रण विस्तृति
। ]] किसी भी संगठन में कार्यकुशलता का स्तर बनाए रखने तथा कार्यरत व्यक्तियों के कार्यकरण एवं व्यवहार को संतुलित बनाये रखने के लिए नियंत्रण की आवश्यकता होती है। नियंत्रण का कार्य, उच्चाधिकारियों का मुख्य दायित्व है। नियंत्रण–व्यवस्था का उद्देश्य यह देखना होता है कि संगठन की प्रत्येक इकाई में कार्यरत कार्मिक दिये गये आदेशों, निर्देशों तथा नियमों के अनुरूप कार्य कर रहे हैं अथवा नहीं। नियंत्रण का क्षेत्र (Span of Control), उस क्षमता या परिधि को प्रदर्शित करता है, जो किसी नियंत्रणकर्ता अधिकारी में होती है अर्थात एक अधिकारी एक समय में कितने अधीनस्थों को सफलतापूर्वक नियंत्रित कर सकता है। इसे प्राय: 'नियंत्रण विस्तृति', 'प्रबन्ध का क्षेत्र', 'पर्यवेक्षण का क्षेत्र' या 'सत्ता का क्षेत्र' भी कहा जाता है।

'नियन्त्रण की सीमा' का अर्थ

नियन्त्रण की सीमा, क्षेत्र या विस्तार का सम्बन्ध इस बात से है कि उच्च पदाधिकारी अपने अधीन कितने कर्मचारियों के कार्य का नियंत्रण कर सकता है। नियन्त्रण की सीमा वास्तव में निगरानी की सीमा है। संगठन में सोपानों की संख्या वास्तव में इसी से निर्धारित होती है। नियन्त्रण का विस्तार क्षेत्र उन अधीनस्थों या संगठन की इकाईयों की संख्या है जिनका निदेशन प्रशासन स्वयं करता है। यह अवधारणा वी. ग्रेक्यूनस द्वारा वर्णित 'ध्यान के विस्तार क्षेत्र' के सिद्धान्त से सम्बन्धित है। मानवीय क्षमता की भी सीमाएं होती है। यदि नियन्त्रण का क्षेत्र बहुत अधिक विस्तृत कर दिया जाता है तो उसके परिणाम असन्तोषजनक होते हैं। प्रसिद्ध लेखक डिमॉक के शब्दों में, नियन्त्रण का क्षेत्र किसी उद्यम की मुख्य कार्यपालिका तथा उसके प्रमुख साथी कार्यालयों के बीच सीधे तथा सामान्य संचार की संख्या एवं क्षेत्र से है। इस सिद्धान्त का औचित्य इस तथ्य में निहित है कि मानवीय ज्ञान की कुछ सीमाएं होती हैं यदि इन सीमाओं से आगे हम उसे कार्य करने के लिए बाध्य करेंगे तो इसके परिणाम खतरनाक हो सकते हैं। वह अपने उत्तरदायित्व का पूरी तरह से निर्वाह नहीं कर पाएगा और उसकी शक्ति अव्यवस्थित हो जाएगी।
'नियन्त्रण की सीमा' से हमारा अभिप्राय अधीनस्थ कर्मचारियों की उस संख्या से है, जिसके कार्यों का अधीक्षण एक अधिकारी क्षमतापूर्वक कर सकता है। दूसरे शब्दों में नियन्त्रण की सीमा से आशय अधीनस्थ कर्मचारियों की उस संख्या से है जिस पर उच्च अधिकारी प्रभावशाली नियन्त्रण रख सकता है।
मलेशियाई तमिल

तमिल मलेशियाई, जिन्हें मलेशियाई तमिलों के नाम से भी जाना जाता है, पूर्ण या आंशिक तमिल वंश के लोग हैं जो मलेशिया में पैदा हुए या प्रवास कर रहे थे। वे मलेशिया में मलेशियाई भारतीय आबादी के 90% से अधिक बनाते हैं। यद्यपि ब्रिटिश औपनिवेशिक काल के दौरान बड़े पैमाने पर प्रवास हुआ था, वहां तमिल समुदायों की स्थापना एक सहस्राब्दी में हुई थी।
एपीएन समाचार

APN समाचार हिन्दी का समाचार चैनल है, जो ऑथन्टिक प्रेस नेटवर्क प्रा. लि. द्वारा संचालित की जाती है।
APN समाचार एक समाचार पोर्टल है जो 2010 में शुरू कर हुआ था। इसका मुख्यालय है केरल के एराकुलम में है।
एशियानेट

एशियानेट स्टार समूह का एक भूतपूर्व टीवी चैनल है।एशियानेट एक मलयालम भाषा का टीवी चैनल है। यह एक मनोरंजन चैनल है।
मुर्ग नुरजहाँ

बाह्य सुत्र

मुगलई खाना
ज़ी रिश्ते पुरस्कार

इतिहास

ज़ी रिश्ते पुरस्कार सबसे पहलेे 2007 में आरम्भ किया गया तब यह ज़ी रिश्तों का उत्सव के रूप में जाना जाता है। फरवरी 2010 से, यह ज़ी रिश्ते अवार्ड्स के रूप में जाना जाता है।
मॉरकाना म्युनिसिपल स्टेडियम

यह एक प्रमुख खेल का मैदान हैं |
प्रमथनाथ बोस

प्रमथनाथ बोस (12 मई 1855 - 27 अप्रैल 1934 ई.) सुप्रसिद्ध भारतीय वैज्ञानिक और भूगर्भविद।
इनका जन्म 12 मई 1855 ई. को बंगाल के नदिया जिले में गायपुर नामक स्थान पर हुआ था। आपकी उच्च शिक्षा लंदन विश्वविद्यालय में हुई, जहाँ से आपने भूविज्ञान में बी. एस.सी. (आनर्स) की डिग्री प्राप्त की। सन्‌ 1880 में आपकी नियुक्ति भूवैज्ञानिक सर्वेक्षण विभाग में असिस्टेंट सुपरिंटेंडेंट के पद पर हुई। अपने कार्यकाल में आपने देश के भिन्न भिन्न भागों में सर्वेक्षण कर बहुत से खनिज निक्षेपों का पता लगाया। भूसर्वेक्षण विभाग में काम करने के साथ आप मयूरभंज रियासत के भी भूविद थे। मयूरभंज के प्रसिद्ध लौह पर्वत गोरुमहिसानी की खोज का श्रेय आप ही को है। आप ही के कारण टाटा आयरन और स्टील कंपनी की स्थापना जमशेदपुर में हुई।
सन्‌ 1903 में अवकाश प्राप्त करने के बाद आप राँची में रहने लगे। यहाँ जीवन पर्यंत आपने सार्वजनिक सेवा की, एवं सामाजिक, धार्मिक और शैक्षणिक क्षेत्रों में महत्वपूर्ण काम किया। वृद्धावस्था में भी आप युवकों के समान परिश्रम किया करते थे। आपका जीवन बहुत सादा था तथा आप अपने शील स्वभाव के कारण बड़े लोकप्रिय थे। मृत्युपर्यंत आपका स्वास्थ्य बहुत अच्छा रहा। 27 अप्रैल 1934 ई. को राँची में ही आपका स्वर्गवास हो गया।
बागमारा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है।

अवस्थिती

बागमारा उपजिला बांग्लादेश के पूर्वी भाग में, राजशाही विभाग के राजशाही जिले में स्थित है।
तुरही

तुरही एक वाद्य-यंत्र है। इसे सामान्यतः मांगलिक पर्वों पर बजाया जाता है।
कोहिस्तान ज़िला (पाकिस्तान)

कोहिस्तान (उर्दू और पश्तो: کوہستان‎, अंग्रेज़ी: Kohistan) पाकिस्तान के ख़ैबर-पख़्तूनख़्वा प्रांत के पूर्वोत्तरी भाग में स्थित एक पूर्व ज़िला था। इस ज़िले की राजधानी दासू (داسو‎) नामक बस्ती है। वर्ष 2014 में इसे द्विभाजित कर, ऊपरी कोहिस्तान ज़िला और निचला कोहिस्तान ज़िला बना दिया गया।

नाम की उत्पत्ति

'कोह' फ़ारसी भाषा का एक शब्द है जिसका मतलब 'पर्वत' होता है। अन्य हिन्द-ईरानी भाषाओँ में यही शब्द पश्तो में 'ग़र', प्राचीन अवस्ताई भाषा में 'गैरी' और संस्कृत में 'गिरि' के रूप में सजातीय शब्द के तौर पर मिलता है। कोहिस्तान ज़िले में बहुत से पहाड़ हैं, जिस से यह शब्द आया है।

विवरण

कोहिस्तान ज़िले में सन् १९९८ में ४,७२,५७० लोगों कि आबादी थी। इसका क्षेत्रफल क़रीब ७,४९२ वर्ग किमी है। यहाँ ज़्यादातर कोहिस्तानी भाषा और अन्य दार्दी भाषाओँ के साथ पश्तो बोलने वाले भी रहते हैं। अधिकतर लोग धर्म से सुन्नी मुस्लिम हैं हालांकि एक अल्पसंख्यक शिया मुस्लिम समुदाय भी यहाँ मिलता है। कोहिस्तान आर्थिक रूप से एक पिछड़ा और अविकसित इलाक़ा समझा जाता है। २००६ में इस ज़िले का साक्षरता दर सिर्फ़ २०% मापा गया था। अधिकतर लोग कृषि या मवेशी पालन से जीवन बसर करते हैं और ग़रीबी व्यापक है। ज़िले की ज़मीन पहाड़ी या फिर शुष्क होने से खेती में कठिनाई पेश आती है। पनीर, मक्खन, ऊन और लकड़ी यहाँ के मुख्य उत्पादन हैं। इस ज़िले से विशेषकर अख़रोट की लकड़ी अन्य क्षेत्रों में भेजी जाती है। कोहिस्तान ज़िला काराकोरम राजमार्ग के रस्ते में आता है और यहाँ से यह पाक-अधिकृत कश्मीर में स्थित गिलगित शहर की तरफ़ निकलता है।
होशंगाबाद ज़िला

भूगोल

होशंगाबाद नर्मदा नदी के किनारे बसा है

यातायात

होशंगाबाद स्वतंत्र रूप से सड़क और रेल मार्ग द्वारा राज्य की राजधानी भोपाल से जुड़ा हुआ है। यह लगभग ७० किलोमीटर दूर है यह राज्य के सभी प्रमुख शहरों के साथ सड़क और रेल से जुड़ा हुआ है। अपनी तहसील इटारसी जो पश्चिम मध्य रेल्वे का एक मुख्य रेलवे जंक्शन है एवं 18 किलोमीटर दूर है की वजह से देश के सभी प्रमुख शहरों के साथ जुड़ा हुआ है. यह राष्ट्रीय राजमार्ग 69 से जुडा है।
राजनारायण

जीवन परिचय

राजनारायण का जन्म संवत १९७७ विक्रमी में कार्तिक अक्षय नवमी के दिन वाराणसी जिले के मोतीकोट गंगापुर नामक गाँव के एक धनी भूमिहार ब्राह्मण परिवार में हुआ था। श्री अनन्त प्रताप सिंह उनके पिता थे। उन्होने अपनी उच्च शिक्षा बनारस हिन्दू विश्वविद्यालय से प्राप्त की (M.A. तथा LL.B)
मिराबेल हवाई अड्डा

यह कनाडा का एक प्रमुख अन्तर्राष्ट्रीय हवाई अड्डा हैं |
क

प्रयोजन

यह अक्षर देवनागरी के सभी भाषाऔं में प्रयोग होता है।
माक्स वान लो

(1879-1960) विख्यात वैज्ञानिक।
अर्चना रामासुंदरम

प्रारंभिक जीवन

अर्चना रामासुंदरम के पिता निवासी कामता प्रसाद मिश्र उत्तर प्रदेश में बलिया जनपद के मूल निवासी हैं, जो राजस्थान न्यायिक सेवा में जज थे। कामता प्रसाद मिश्र का जन्म बलिया जनपद के नरही थानान्तर्गत कोट मझरिया गांव में हुआ था। अर्चना की शिक्षा-दीक्षा राजस्थान में ही हुई। राजस्थान विश्वविद्यालय से अर्थशास्त्र में एम.ए। करने के बाद उन्होंने कुछ समय तक बतौर प्रवक्ता राजस्थान विश्वविद्यालय में अपनी सेवाएं दीं। जिसके बाद सन् 1980 में भारतीय पुलिस सेवा (आईपीएस) में उनका चयन हो गया। अखिल भारतीय स्तर पर उनको 16वां रैंक मिला। अर्चना रामासुंदरम् तमिलनाडु कैडर की आईपीएस हैं जबकि उनके पति एस। रामासुंदरम् तमिलनाडु कैडर में बतौर आईएएस अधिकारी अपनी सेवाएं देने के बाद सेवानिवृत हो चुके हैं।
जेम्स क्रोनिन

विख्यात व्यक्ति
भाई गुरदास

परिचय

भाई गुरदास जी का जन्म पंजाब के एक छोटे से गाँव गोइन्दवाल में हुया। उनके पिता जी भाई ईशर दास और माता जीवनी जी थे। वह गुरू अमर दास जी के भतीजे थे।वह लेखक, इतिहासकार और प्रचारक थे। उन्होंने सबसे पहले १६०४ में आदि ग्रंथ अपने हाथों लिखा। वह पंजाबी, संस्कृत, ब्रजभाषा और फ़ारसी के प्रसिद्ध विद्वान थे। उन्होंने पंजाबी, ब्रजभाषा और संस्कृत में काव्य रचना की। पंजाबी में वह 'वारां भाई गुरदास' के लिये जाने जाते हैं। ब्रजभाषा में उनके कबित्त और सवैये उच्चकोटि की रचना हैं। गुरू अर्जुन देव जी ने उन की रचना को 'गुरबानी की कुंजी' कहकर सम्मान किया।
शेनयांग जे-15

विकास

चीन ने कई अवसरों पर रूस से सुखोई सु-33 को खरीदने की मांग की है मार्च 2009 के अंत तक एक असफल और प्रस्ताव बनाया गया था। लेकिन 2006 में बातचीत बिलकुल बंद जब रूस को यह पता चला कि चीन ने सुखोई सु-27 एसके के आधार पर संशोधित संस्करण शेनयांग जे-11 बी को विकसित किया है जो बौद्धिक संपदा समझौतों का उल्लंघन था।
जे-15 कार्यक्रम आधिकारिक तौर पर 2006 में शुरू हुआ था। जे-15 का सामान्य डिजाइनर सन कॉंग (孙 聪) है। जे-15 के डिप्टी जनरल डिजाइनर वैंग योंगकिंग (王永庆) हैं।
पहले जे-15 प्रोटोटाइप 31 ने अगस्त 2009 को अपनी पहली उड़ान भरी। माना जाता है कि इसमे रूसी द्वारा आपूर्ति किया गया एएल-31 टर्बोफैन इंजन का उपयोग किया गया था। वीडियो और उड़ान की तस्वीरें जुलाई 2010 में रिलीज़ हुईं, जो शेनयांग जे-15 के एयरफ्रेम डिजाइन को सुखोई सु-27 के रूप में दिखा रहे थे। जुलाई 2011 में, यह सूचित किया गया कि एफडब्ल्यूएस-10एच टर्बोफैन इंजन को जे-15 लड़ाकू विमान के लिए चुना गया है जो कि पुराने एफओडब्ल्यूएस-10 टर्बोफैन इंजन के 12,500 किग्रा की तुलना में टेकऑफ जोर बढ़ाकर को 12,800 किलोग्राम तक ले जाता है। कैरियर-आधारित लड़ाकू की आवश्यकता के लिए इसे बेहतर अनुकूल बनाने के लिए अन्य सुधार भी किए गए थे। 6 मई 2010 को, विमान ने नकली स्की-कूद से अपनी पहली टेकऑफ़ का आयोजन किया।
दो सीट वाले संस्करण ने 4 नवंबर 2012 को अपनी पहली उड़ान की।
धर्मशाला, हिमाचल प्रदेश

इतिहास

काँगड़ा क्षेत्र में बअंग्रेजों के आगमन से पहले धर्मशाला और इसके आस पास के क्षेत्रों में दो सहस्राब्दियों तक कटोच राजवंश का शासन था। १८१० में सिख राजवंश के महाराज रणजीत सिंह तथा कटोच राजा संसार सिंह कटोच के मध्य हुई ज्वालामुखी की संधि के बाद कटोच केवल काँगड़ा क्षेत्र में स्थानीय जागीरदार रह गए। १८४८ में क्षेत्र पर अंग्रेज़ों ने कब्ज़ा कर लिया था। १८४९ में कांगड़ा जिले के अंदर एक फौजी छावनी के लिए धौलाधार पर्वत की ढलानों पर एक स्थान को चुना गया, जहां एक हिन्दू धर्मशाला स्थित थी।

भूगोल

समुद्र तल से १४०० मी की ऊंचाई पर उत्तरी अक्षांश २३°–१३’–००” और पूर्वी देशांतर ७६°–१९’–००” पर धर्मशाला नगर स्थित है। राजस्व दस्तावेजों के अनुसार नगर ८५१ हैक्टेयर क्षेत्र में फैला हुआ है। धौलाधार के उभरे हुए खण्ड पर स्थित इस नगर से सम्पूर्ण कांगड़ा घाटी दिखाई पड़ती है। धर्मशाला का उत्तरी भाग हरे जंगलों से घिरा हुआ है, पश्चिम में ढलानदार कृषि के खेत हैं, तथा पूर्व व दक्षिण में धौलाधार की सम्मोहक घाटयों के शीर्ष पर विकास हुआ है। शहर मुख्य जीवनदायिनी सड़को के साथ - साथ तेजी से फैल रहा है। पहाड़ की तरफ भौतिक-भौगोलिक रूकावटों के कारण नगर का विकास सामान्यतः घाटी की तरफ हो रहा है। भूगर्भ शास्त्रानुसार यह नगर भूकम्प सम्बन्धी पट्टिका संख्या -४ की दोषपूर्ण रेखा के निकट पड़ता है, जो भूकम्प प्रवृत्तियुक्त क्षेत्र है। हिमालय के बीच में धौलाधार पर्वत श्रंखला के धरातल पर स्थित सामान्यतः इसकी तलछटी चट्टानें है। ऊपरी तह संगिठत रेत, बाढ़ की जमी हुई मिट्टी व गोल चिकने कंकरो का मिश्रण है, जो चट्टानों के आधार पर टिकी है ।
Up se kam

आवागमन

स्मार्ट सिटी मिशन के अंतर्गत नगर में एक रिंग मार्ग, तथा एक सुरंग का निर्माण प्रस्तावित है।

पर्यटन

धर्मशाला तिब्बती शरणार्थियों का निवास-स्थान है। यह नगर ऐतिहासिक डल झील, खनियारा व कंजार महादेव मेले के लिए जाना जाता है। भागसूनाग, कुणाल पत्थरी व चिन्मन्या जैसे हिन्दुओं के मन्दिर यहां या नगर के निकट स्थित हैं। चामुण्डा देवी, कांगडा का बृजेशवरी, ज्वालामुखी व चिन्तपूर्णी मंदिर भी नगर के पड़ोस में स्थित है। उपरोक्त धार्मिक स्थलों के अतिरिक्त यह पालमपुर, शोभा सिंह आर्ट गैलरी, अन्दरेटा व वैजनाथ के पर्यटन स्थलों के लिए भी आधार शिविर का कार्य करता है।
राजसमंद

(66 किलोमीटर उत्तर पूर्व) राजसमंद झील कांकरोली तथा राजसमन्द शहरों के बीच स्थित है। इस झील की स्थापना 17वीं शताब्दी में मेवाड़ के महाराणा राजसिंह ने की थी। इस झील का निर्माण गोमती, केलवा तथा ताली नदियों पर बांध बनाकर किया गया है। कांकरोली में झील के तट पर द्वारकाधीश श्री कृष्ण भगवान का मंदिर है। और झील की पाल को नोचौकी पाल के नाम से ही जाना जाता है राजसमन्द झील पर एरिकेशन एक शानदार पर्यटक स्थल बनाया हुआ है, कांकरोली में "द्वारकेश जयते" श्लोक का उच्चारण हर जगह किया जाता है और यहाँ से 15 किलोमीटर स्थित श्रीनाथ जी का मंदिर नाथद्वारा में है यहां जाने के लिए उदयपुर से सीधी बस सेवा है, राजसमन्द शहर के राजनगर में नेशनल हाईवे 8 होकर गुजरती है ।